નવીદિલ્હી, 29 ઑક્ટોબરઃગાંધીવાદી અણ્ણા હઝારે ફરી લાઇમલાઇટમાં આવ્યા છે. કેન્દ્રના નવા મંત્રીમંડળની રચના બાદ તેમણે જે નિવેદન આપ્યું છે તેના પરથી એવું લાગે છે કે તેઓ એ વાત જણાવવા માંગી રહ્યા છે કે કેબિનેટમાં ફેરબદલ થવા પાછળ તેમની ભૂમિકા છે. તેમણે એવું નિવેદન કર્યું હતું કે તેમણે કેબિનેટના છ મંત્રીઓની વિકેટ લીધી છે. તેમના આ પ્રકારના નિવેદન પરથી એવુ લાગી રહ્યું છે કે તેઓ નવા મંત્રીમંડળની રચનાનો શ્રેય રાહુલ ગાંધી સાથે શેર કરવા પ્રયત્નો કરી રહ્યાં છે.